
                                    REFERAT DE APROBARE
        privind Programul de acțiune comunitară destinat preveniri şi combaterii riscului de sărăcie şi excluziune socială, pentru anul 2026
      Programul de acțiuni comunitare pentru combaterea sărăciei şi excluziunii sociale se elaborează în conformitate cu prevederile art. 35 din Legea 292/2011, privind legea asistenței sociale, cu modificările şi completările ulterioare. Programul de acțiuni comunitare are ca obiectiv general, îmbunătățirea calității vieții prin acțiuni/măsuri de combatere a sărăciei şi excluziunii sociale.
     Prin Compartimentul de Asistență Socială se derulează acțiuni şi măsuri specifice destinate prevenirii şi combaterii riscului de sărăcie şi excluziune socială, în cadrul unui program de acțiune comunitară, aşa cum este prevăzut în Legea 292/2011, privind legea asistenței sociale, cu modificările şi completările ulterioare. Acțiunile şi măsurile stabilite în programul de acțiune comunitară, se adresează persoanelor şi familiilor aflate în situație de nevoie socială, cu precădere beneficiarilor venitului minim de incluziune, pentru prevenirea sau ameliorarea situației de dificultate şi atenuare a consecințelor acesteia, pentru menținerea unui nivel decent de viață al persoanei sau familiei şi pentru prevenirea și combaterea riscului de sărăcie şi exluziune socială. 
     Conform prevederilor art. 27^2 alin ( 1) din Legea 196/2016 privind venitul minim de incluziune, cu modificările şi completările ulterioare, autoritățile publice locale au obligația de a elabora programe de acțiune comunitară destinate prevenirii şi combaterii riscului de sărăcie şi excluziune socială, care se aprobă prin hotărâre a consiliului local. In conformitate cu prevederile OUG nr.57/2019 privind Codul administrative supun spre aprobarea Consiliului local Proiectul de hotarare privind Programul de acțiune comunitară destinat prevenirii şi combaterii riscului de sărăcie și excluziune socială, pentru anul 2026.

